Poliglota Renkontiĝo 2023, aŭ poliglotoj el la tuta mondo denove en Pollando
#000002
Mi tre ĝojas, ke denove mi havis la ŝancon esti en Teresin apud Varsovio ĉe la plej granda kunveno de poliglotoj, kiu ĉi-jare okazis la 14-19-an de junio. Rememorigite (mi skribis pri ĝi antaŭ unu jaro), la ĉefa organizanto estas E@I (Edukado@Interreto) – slovaka junulara neprofitocela organizaĵo subtenanta kunlaboron kaj komunikadon en la kampo de interkultura edukado, ĉiam kaj ĉie reklamanta la Esperanto-lingvon.
#000003
Fakte, mi renkontis multajn Esperanto-amikojn! Kelkajn el ili unuafoje en la reala vivo, ĉar ĝis nun ni konis unu la alian nur interrete. Ĝenerale, estis ege agrable vidi tiom da samaj vizaĝoj! Antaŭ unu jaro mi dividis ĉambron kun Julita (Pollando) Judy (Koreio) kaj Martine (Francio). Ni sukcesis esti en la sama loko kaj tempo denove. Kia renkontiĝo!
#000004
Laŭ la organizantoj, la kunvenon ĉeestis 392 homoj, parolantaj entute pli ol 143 lingvojn! La plej populara estis (evidente) la angla, sed poste: la hispana, la germana, la franca, la itala, la rusa kaj la portugala. 69% de la partoprenantoj parolis almenaŭ unu slavan lingvon. Bonege, ĉar venontjare Poliglota Renkontiĝo okazos en Prago!
#000006